stanford-oval/wikipedia huggingface dataset:
ฟุตซอลไทยลีก ฤดูกาล 2567
ผลการแข่งขัน

| เหย้า / เยือน | PRT | KSM | JTN | TSS | NBR | BWC | BKK | BPU | TAM | NVY | RPB | YFA | SUR | TCS |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| การท่าเรือ | — | 6–0 | 6–0 | 6–1 | 8–2 | 1–0 | 1–1 | 3–2 | 9–2 | 8–3 | 0–2 | 5–0 | 9–4 | 5–4 |
| เกษมบัณฑิต | 2–3 | — | 2–1 | 1–4 | 3–0 | 1–2 | 2–2 | 2–3 | 4–0 | 1–0 | 1–4 | 7–2 | 2–0 | 0–2 |
| เจที ทรัค นครราชสีมา | 0–3 | 3–3 | — | 1–9 | 1–2 | 1–6 | 0–4 | 0–10 | 4–0 | 4–3 | 3–3 | 1–2 | 3–6 | 4–5 |
| ธรรมศาสตร์ สแตลเลี่ยน | 1–6 | 3–1 | 6–4 | — | 3–3 | 1–3 | 3–8 | 3–2 | 7–0 | 6–2 | 3–2 | 8–1 | 3–3 | 4–1 |
| นนทบุรี ฟุตซอลคลับ | 4–4 | 2–3 | 2–2 | 2–4 | — | 0–3 | 3–4 | 2–6 | 4–0 | 3–1 | 2–1 | 0–3 | 2–2 | 1–3 |
| บลูเวฟ ชลบุรี | 1–2 | 3–0 | 6–4 | 2–0 | 1–1 | — | 2–1 | 3–1 | 5–1 | 3–0 | 5–1 | 11–3 | 2–0 | 4–5 |
| แบงค็อก บีทีเอส | 2–3 | 6–4 | 2–0 | 2–6 | 0–2 | 4–5 | — | 2–2 | 3–2 | 3–2 | 3–1 | 5–3 | 6–3 | 2–5 |
| แบล็คเพิร์ล ยูไนเต็ด | 1–2 | 2–1 | 5–0 | 2–2 | 4–0 | 4–2 | 1–3 | — | 11–0 | 5–1 | 5–3 | 2–1 | 7–3 | 1–0 |
| ฟุตซอลไทยอาร์มี่ | 0–11 | 2–2 | 2–1 | 0–6 | 0–2 | 2–10 | 3–5 | 1–2 | — | 2–6 | 3–6 | 3–0 | 2–3 | 1–7 |
| ราชนาวี | 4–7 | 0–0 | 3–3 | 1–3 | 1–0 | 1–8 | 1–10 | 2–7 | 1–1 | — | 5–4 | 1–2 | 5–3 | 1–5 |
| ราชภัฏเพชรบุรี | 0–4 | 4–1 | 2–2 | 3–1 | 3–0 | 4–5 | 3–3 | 4–3 | 3–1 | 5–3 | — | 2–3 | 4–3 | 1–6 |
| วายเอฟเอ ศรีราชา | 1–3 | 0–3 | 2–3 | 4–5 | 2–2 | 1–4 | 4–9 | 2–4 | 1–1 | 4–1 | 3–1 | — | 4–1 | 2–3 |
| สุราษฎร์ธานี | 1–3 | 3–3 | 4–3 | 2–2 | 2–2 | 5–10 | 5–5 | 0–3 | 1–1 | 3–1 | 3–2 | 5–2 | — | 2–7 |
| ห้องเย็นท่าข้าม | 4–2 | 6–0 | 9–1 | 5–2 | 11–0 | 6–3 | 8–4 | 6–3 | 9–2 | 5–1 | 8–2 | 10–2 | 4–3 | — |
ที่มา: Futsal Thailand - ฟุตซอลไทยแลนด์
สีฟ้าหมายถึงทีมเหย้าชนะ สีเหลืองหมายถึงเสมอกัน และสีแดงหมายถึงทีมเยือนชนะ
Notes:
↑  การท่าเรือ เอเอสเอ็มถูกตัดสินปรับแพ้ราชภัฏเพชรบุรี 0–2 เนื่องจากส่งรายชื่อผู้เล่นที่มีคุณสมบัติไม่ถูกต้องตามระเบียบลงทำการแข่งขัน
รางวัล > รางวัลประจำฤดูกาล

| รางวัล | ผู้ชนะ | สโมสร |
| --- | --- | --- |
| ผู้จัดการทีมยอดเยี่ยมประจำฤดูกาล | ธิอาโก้ นูเนส รัปป์ | ห้องเย็นท่าข้าม |
| ผู้เล่นยอดเยี่ยมประจำฤดูกาล | ณรงค์ศักดิ์ วิงวอน | ห้องเย็นท่าข้าม |
| ผู้ทำประตูสูงสุดประจำฤดูกาล | รีอัง โกมีส | ห้องเย็นท่าข้าม |
| ผู้รักษาประตูยอดเยี่ยมประจำฤดูกาล | คณิศร ภู่พันธ์ | การท่าเรือ เอเอสเอ็ม |
ผู้ตัดสินยอดเยี่ยมประจำฤดูกาล: พรณรงค์ ไกรรอด
แหล่งข้อมูลอื่น

Futsal Thailand - ฟุตซอลไทยแลนด์ ที่เฟซบุ๊ก
| ด ค กฟุตซอลไทยลีก |
| --- | --- |
สโมสรในฤดูกาล 2567–68:  การท่าเรือ เอเอสเอ็ม  เกษมบัณฑิต  เจที ทรัค นครราชสีมา  ธรรมศาสตร์ สแตลเลี่ยน  นนทบุรี ฟุตซอลคลับ  บลูเวฟ ชลบุรี  แบงค็อก บีทีเอส  แบล็คเพิร์ล ยูไนเต็ด  ฟุตซอลไทยอาร์มี่  ราชนาวี  ราชภัฏเพชรบุรี  วายเอฟเอ ศรีราชา  สุราษฎร์ธานี  ห้องเย็นท่าข้าม 
อดีตสโมสรในฟุตซอลไทยลีก:  บางกอกซิตี้  สมุทรสาคร  ไทย-เทค  นครราชสีมา วี-วัน  อยุธยาซิตี้  บางกอกกล๊าส  ไอแอม สปอร์ต  ลำปางยูไนเต็ด  ภูเก็ตยูไนเต็ด  สมุทรปราการ  ศรีปทุม ศรีสะเกษ  ทีโอที  เชสส์ มหาสารคาม  เอ็นที ฟุตซอลคลับ  ม.ภาคตะวันออกเฉียงเหนือ 
ฤดูกาล:  2549/2550  2550/2551  2552  2553  2554/55  2555/56  2557  2558  2559  2560  2561  2562  2563  2564–2565  2565  2566  2567–68
อุทยานแห่งชาติหมู่เกาะสุรินทร์

| อุทยานแห่งชาติหมู่เกาะสุรินทร์ |
| --- | --- |
ไอยูซีเอ็นกลุ่ม 2 (อุทยานแห่งชาติ)

ที่ตั้งของอุทยานแห่งชาติหมู่เกาะสุรินทร์
ที่ตั้ง: ตำบลเกาะพระทอง อำเภอคุระบุรี จังหวัดพังงา ที่ทำการอุทยานตั้งอยู่ที่ตำบลคุระ
พิกัด: 9°25′N 97°52′E﻿ / ﻿9.417°N 97.867°E﻿ / 9.417; 97.867
พื้นที่: 84,375 ไร่ (135 ตร.กม.)
จัดตั้ง: 9 กรกฎาคม พ.ศ. 2524
ผู้เยี่ยมชม: 13,510 (2549)
หน่วยราชการ: กรมอุทยานแห่งชาติ สัตว์ป่า และพันธุ์พืช
อุทยานแห่งชาติหมู่เกาะสุรินทร์ ตั้งชื่อตามพระยาสุรินทราชา (นกยูง วิเศษกุล) เทศาภิบาลมณฑลภูเก็ต ผู้ค้นพบเกาะ เป็นอุทยานแห่งชาติที่ตั้งอยู่ในเขตจังหวัดพังงา มีลักษณะเป็นหมู่เกาะในทะเลอันดามัน เป็นหมู่เกาะแรกแห่งน่านน้ำทะเลอันดามันของไทยที่ไม่อยู่ติดกับชายทะเลฝั่งไทยแต่อยู่ติดกับน่านน้ำชายแดนไทย–พม่า ทางทิศเหนือติดกับหมู่เกาะคริสตีของประเทศพม่า หมู่เกาะสุรินทร์มีพื้นที่ประมาณ 84,375 ไร่ ร้อยละ 76 ของพื้นที่เป็นทะเล ส่วนที่เหลือเป็นแผ่นดิน ประกอบด้วยเกาะ 5 เกาะ คือ เกาะสุรินทร์เหนือ เกาะสุรินทร์ใต้ เกาะไข่ (เกาะตอรินลา) เกาะกลาง (เกาะปาจุมบา) เกาะรี (เกาะสต๊อก) และ 1 กองหินปริ่มน้ำ คือ กองหินริเชลิว เป็นอุทยานแห่งชาติเมื่อวันที่ 9 กรกฎาคม พ.ศ. 2524 เป็นอุทยานแห่งชาติลำดับที่ 29 ของประเทศไทย
อุทยานแห่งชาติหมู่เกาะสุรินทร์นับว่ามีธรรมชาติที่สมบูรณ์ทั้งบนบกและในทะเล มีทั้งป่าดิบชื้น ป่าชายหาด ป่าชายเลนมาประจบกับแนวปะการัง แนวปะการังมีความสมบูรณ์ เหมาะสำหรับชมปะการังน้ำตื้น โดยกองหินริเชลิว เหมาะสำหรับดำน้ำลึก เป็นแหล่งสมบูรณ์ด้วยธรรมชาติใต้ทะเล มีปลาหลายชนิด มีโอกาสพบฉลามวาฬ ช่วงเวลาที่เหมาะกับการท่องเที่ยว คือ เดือนพฤศจิกายนถึงเดือนเมษายน และหอยมือเสือ ปูเสฉวน นกกระแตผีชายหาด นกชาปีไหน รวมทั้งสัตว์เลี้ยงลูกด้วยนม เช่น บ่าง
หมู่เกาะสุรินทร์เป็นเกาะที่วางตัวอยู่ในกลุ่มอ่าวขนาดใหญ่ ดังนั้นจึงสามารถกำบังคลื่นลมได้ดีทั้งสองฤดู คือ ฤดูร้อน และฤดูฝน จึงเป็นแหล่งกำเนิดแนวปะการังน้ำตื้นที่มีความอุดมสมบูรณ์และมีขนาดใหญ่ที่สุดของประเทศไทย นอกจากนี้ยังมีหมู่บ้านของชาวเลเลกลุ่มสุดท้ายที่ยังดำรงวัฒนธรรมดั้งเดิมมากที่สุด คือ "มอแกน" หรือ "ยิบซีแห่งท้องทะเล" ประมาณ 200 คนปัจจุบันได้ตั้งหมู่บ้านอยู่ที่เกาะสุรินทร์ใต้ ขายของที่ระลึกให้นักท่องเที่ยว และบางส่วนทำงานเป็นลูกจ้างของอุทยานฯ
จีโกว

เจ้าแม่จีโกว (จีน: 紫姑; พินอิน: Zigu อังกฤษ: goddess Zigu) เป็นเทวนารีนักพรตตามความเชื่อของจีนและศาสนาเต๋า พระนางเป็นเทวนารีนักพรตผู้รักษาห้องสุขา ในคติของความเชื่อของจีนและศาสนาเต๋า คติการบูชาของเทวนารีองค์นี้มีต้นกำเนิดในภูมิภาคมณฑลชานซีและแพร่กระจายไปทั่วประเทศจีนในสมัยราชวงศ์ถัง
ตามความเชื่อของจีน กระแสหลัก นางคือคือพระสนมชีของจักรพรรดิฮั่นเกาจู่และพระมารดาขององค์ชายหลิว หรูอี้  ในสมัยราชวงศ์ฮั่น ซึ่งถูกพระนางหลี่ฮองเฮาทรมานและฆาตกรรมให้เป็นมนุษย์หมู หรือ หมูคนในห้องน้ำในวันเทศกาลโคมไฟ
เรื่องราวบันทึกแรกสุดของเจ้าแม่จีโกว อยู่ในบันทึกบทเล่มห้าของ "หลี่หยวน" (อังกฤษ: Yiyuan) ซึ่งบันทึกโดย หลิวจิ้งซู่ (อังกฤษ: Liu Jingshu) หรือ หลิวซ่ง (อังกฤษ: Liu Song) แห่งยุคราชวงศ์เหนือ-ใต้
ในตำนานท้องถิ่นอื่น ๆ กล่าวว่าชื่อจริงของนางคือ เหอหมิงฮุ่ย (อังกฤษ: He Mingmei) ในรัชสมัยของบูเช็กเทียน และนางได้ถูกเอกภริยาของของสามีเธอฆาตกรรมในห้องน้ำด้วยความริษยาในวันเทศกาลโคมไฟ ด้วยคุณงามความดีและกุศลที่นางได้ประกอบไว้ทำให้เง็กเซียนฮ่องเต้ทรงเมตตาสถาปนาเป็นเทพีผู้รักษาห้องสุขา
พิธีกรรม

ในความเชื่อของจีนนิยมบูชาเทพประจำบ้านหกองค์ โดยมีสองประเภทที่โดดเด่นที่สุดของคติเหล่านี้คือ "เทพเจ้าแห่งประตู" และ "เทพผู้รักษาห้องสุขา" โดยเทพผู้รักษาห้องสุขาได้รับการบูชาตั้งแต่สมัยยุคราชวงศ์เหนือ-ใต้ และเป็นที่นิยมสักการะบูชาคู่กับเทพเจ้าแห่งประตูเป็นอย่างมากในสมัยราชวงศ์ถังและราชวงศ์ซ่ง
ในฐานะเทพผู้รักษาห้องสุขา เจ้าแม่จีโกว และ เจ้าแม่หยุนเซียวมักเป็นที่นิยมสักการะบูชาพิเศษ บรรดาสตรีจีนนิยมบูชาเทพนารีทั้งสองในรูปของตุ๊กตาที่ประดิษฐ์เองในวันเทศกาลโคมไฟ (คือวันที่สิบห้าของเดือนแรกตามปฏิทินจีนของทุกปี)
ดูเพิ่ม

เทวรูปจีน
ศาลเจ้าจีน
วัดจีน
แนฟทาลีน

แนฟทาลีน, หรือnaphthalinหรือ bicyclo[4.4.0]deca-1,3,5,7,9-pentene หรือ antimite แต่เป็นสารคนละชนิดกับแนปทา (naphtha),เป็นสารที่เป็นผลึก มีกลิ่น สีขาว เป็นไฮโดรคาร์บอนที่เป็นของแข็ง สูตรโมเลกุลเป็นC10H8 โครงสร้างประกอบด้วยวงเบนซีนสองวงเชื่อมต่อกัน เป็นส่วนประกอบของลูกเหม็นใช้กันมากในการดับกลิ่น ระเหิดได้ที่อุณหภูมิห้อง เกิดเป็นไอที่ติดไฟ ตรวจพบความเข้มข้นต่ำสุดในอากาศเป็น 0.08 ppt.
โทโมอากิ อิชิซูกะ

| พาตะ |
| --- | --- |
พาตะ ในการแสดงสดที่ เมดิสันสแควร์การ์เดน นิวยอร์ก สหรัฐอเมริกา ปี 2014
ข้อมูลพื้นฐาน
ชื่อเกิด: โทโมอากิ อิชิซูกะ
เกิด:  (1965-11-04) 4 พฤศจิกายน ค.ศ. 1965 (59 ปี) จังหวัดชิบะ ญี่ปุ่น
แนวเพลง: ร็อก, เฮฟวี่ เมทัล, บลูส์ร็อก
อาชีพ: นักดนตรี
เครื่องดนตรี: กีตาร์
ช่วงปี: 1980–ปัจจุบัน
ค่ายเพลง:  BMG Victor 
สมาชิกของ: เอกซ์ เจแปน
นักดนตรี
โทโมอากิ อิชิซูกะ (ญี่ปุ่น: 石塚 智昭; โรมาจิ: Ishizuka Tomoaki) หรือชื่อในวงการเพลงว่า พาตะ  เป็นนักดนตรีชาวญี่ปุ่น ผู้มีชื่อเสียงและเป็นที่รู้จักในฐานะสมาชิกในตำแหน่งมือกีตาร์ (ริทึ่ม)  ของวงดนตรี เอ็กซ์ เจแปน โดยเข้าร่วมวงตั้งแต่ปี ค.ศ. 1987 จนกระทั่งเอ็กซ์ เจแปนประกาศยุบวงในปี ค.ศ. 1997 และกลับมารวมตัวกันอีกครั้งตั้งแต่ปี ค.ศ. 2007 จนถึงปัจจุบัน
พาตะ เคยออกอัลบั้มเดี่ยวของตัวเองออกมา 2 ชุด ในช่วงปี ค.ศ. 1993–1995 โดยหลังจากที่ เอ็กซ์ เจแปน ประกาศยุบวง พาตะได้รวมตัวกับฮิโระชิ โมะริเอะ หรือ ฮีธ มือเบสที่เคยเล่นร่วมกันในวงเอ็กซ์ เจแปน ก่อตั้งวงดนตรี Dope Headz  และมีผลงานเพลงออกมาจำนวนหนึ่ง หลังจากนั้นในปี ค.ศ. 2002 พาตะ ได้ก่อตั้งวง Ra:In ซึ่งเป็นวงดนตรีแนวบรรเลง ( Instrumental ) โดยมีผลงานสตูดิโออัลบั้ม ตลอดจนการออกทัวร์คอนเสิร์ตร่วมกับวง Ra:In ในหลายประเทศทั้งในทวีปเอเชียและทวีปยุโรป
ประวัติ

โทโมอากิ อิชิซูกะ เกิดเมื่อวันที่ 4 พฤศจิกายน ค.ศ. 1965 ที่จังหวัดชิบะ ประเทศญี่ปุ่น ในวงการดนตรีรู้จักกันในชื่อ "พาตะ" ซึ่งเป็นชื่อเล่นที่ได้มาจากมังงะเรื่อง Patalliro! ของ มิเนโอะ มายะ โดยบุคคลิกของเขาคล้ายกับตัวละครเอกในเรื่องที่ชื่อ แจ็ค บาบาโรซ่า  บันโคแรน บางครั้งจะถูก HIDE เรียกว่า เจ้าชายผมแดง PATA   เป็นคนเรียบง่ายมีความเป็นตัวของตัวเอง ในตอนเด็กเขาเรียนหนังสือเก่ง คะแนนจะอยู่ 1 ใน 10 ตลอด ถนัดวิชาคณิตศาสตร์
ตอนอนุบาลเรียนออร์แกน แต่เกลียดการซ้อมโน้ตด้วยแม็กเน็ตลงบน 5 เส้น เลยเลิกเรียนภายใน 4-5 ครั้ง ชั้นประถมก็เรียนวาดภาพ ป.4 ได้รางวัลประเภทภาพสีน้ำของเมืองชิบะ ขึ้นม.ต้นก็เรียนวาดภาพสีน้ำมัน แต่พอโตขึ้นเขากลับบอกว่าไม่ถนัดวาดรูปเลย เขาไม่ค่อยชอบกีฬาแต่เพื่อนรอบข้างจะเล่นกัน เขาเลยเล่นฟุตบอลนิดหน่อย เข้าสังกัดชมรมเทนนิสตอนม.ต้น พอ ม.2 ก็ได้เป็นนักกีฬาตัวจริง สาเหตุที่เริ่มเล่นเทนนิสก็เพราะเขาติดการ์ตูน (ผู้หญิง) เรื่อง ACE O NERAEI เขาชอบอ่านการ์ตูน ของสะสมของเขาก็คือหนังสือการ์ตูน เขาไป ร.ร.จริงจังจนถึง ม.1 เท่านั้น หลังจากนั้นก็เริ่มขาดเรียนบ่อยๆ และพอ ม.3 ก็ไม่ได้ไป ร.ร.เลย เขายอมรับว่าเขาเป็นเด็กที่เกลียด ร.ร.มาก ไม่ใช่เพราะถูกรังแกหรือเกลียดการเรียน แต่เขารำคาญการที่ต้องไป ร.ร. เพราะร.ร.เดิมของเขานั้นเดินจากบ้านแค่ 10 นาทีเท่านั้น แต่ ร.ร. ม.ปลายต้องใช้เวลาในการเดินทางถึง 1.30 ชม. ทำให้เขาเริ่มที่จะไม่ไป เขาหมกตัวอยู่ในบ้านเพื่อดีดกีตาร์ทั้งวัน ตอนกลางคืนก็จะฟังรายการเพลงต่างๆ เพื่อเก็บข้อมูลทางด้านดนตรีทั้งหมด เขาเริ่มฟังดนตรีมาตั้งแต่ ป.4 ดนตรีแรกที่สัมผัสคือ เพลงของ THE BEATLES ที่พี่ชายของเพื่อนเอามาให้ฟัง จากนั้นก็ชอบ KISS, AERO SMITH และวง ROCK ต่างๆ เช่น CHEAP TRICK เป็นต้น แต่ที่สร้างความประทับใจให้เขามาที่สุดในตอนนั้นคือ ริค นิลเซน มือกีตาร์วง CHEAP TRICK เขาชอบความเท่ห์ของริคทำให้เขาเริ่มซ้อมกีตาร์โฟลกของน้องสาว จากนั้นก็ชอบ ริช แบล็คมอร์ (DEEP PURPLE-RAIN BOW) ทำให้เขากลายเป็นหนุ่ม HARD ROCK เขาไม่มีโอกาสโชว์ฝีมือทางกีตาร์ เพราะเขาไม่มีเพื่อนที่ตีกลองได้เลยทำให้ตั้งวงไม่ได้ เขาจึงได้แต่ซ้อมกีตาร์กับเพื่อนนิดหน่อยเท่านั้น หลังเข้าเรียนชั้น ม.ปลาย ก็เริ่มตั้งวงกับเพื่อนที่รู้จักที่ร้านขายเครื่องดนตรี และนี่ก็เป็นอีกสาเหตุหนึ่งที่ทำให้เขาได้ค่อยได้ไป ร.ร. ในงาน ร.ร.ฤดูใบไม้ร่วง เขาพาวงดนตรีของเขามาร่วมงาน ชายคนที่ไม่ค่อยมา ร.ร.แต่มาปรากฏตัวบนเวที มีเทคนิคกีตาร์เกินกว่าเด็กชั้น ม.ปลาย ทำให้เพื่อนๆ สนใจ เขาจึงกลายเป็นฮีโร่ภายใน 1 วัน หลังจากนั้นเขาก็ไม่ไป ร.ร.อีกเลย
วงที่เข้าร่วมชื่อ BLACK ROSE เขาได้ดูการแสดงบนเวทีของ X ในการแข่งขันของชิบะ ในตอนนั้น TOSHI ยังผมสั้นอยู่ YOSHIKI ก็หน้าแก่จนคิดไม่ถึงว่าเป็นเด็ก ม.ปลาย หลังจากนั้นเขาก็ย้ายมาอยู่วง JUDY แสดงที่ LIVE HOUSE ในโตเกียว จึงทำให้เริ่มสนิทกับ TOSHI และ YOSHIKI ในที่สุดวง JUDY ก็แยกตัวกันไป PATA ก็ไปทำงานพิเศษ ในเวลานั้น YOSHIKI โทรมาหาและบอกว่า “คนเล่นกีตาร์ลาออกไปแล้ว ช่วยมาเล่นให้หน่อยได้มั้ย” เขาอยากเล่นกีตาร์มากจึง ตอบตกลงไปด้วยความดีใจ และนี่ก็เป็นเหตุให้เข้าร่วมวง X ได้ในที่สุด 
ทรงผมของ PATA ในตอนแรกๆ จะเป็นทรง MOHICAN (ไถ่ผมทั้ง 2 ข้างออกหมดยกเว้นตรงกลางแล้วตั้งขึ้นเหมือนนกหัวขวาน) ผู้ออกแบบทรงผมและสีผม (สีแดง) ก็คือ HIDE นั้นเอง PATA ยอมตัดผมทรงนี้เพราะไม่มีใครเหมือนและไม่เหมือนใคร แต่ปัจจุบันก็ไว้ผมยาวหยิกเป็นลอนๆ ดูเท่ห์มากเวลาเล่นกีตาร์
ผลงาน > X Japan

บทความหลัก: X Japan
ผลงาน > ผลงานเดี่ยว , Ra:In และผลงานอื่นๆ

ในปี ค.ศ. 1993 ขณะยังเป็นสมาชิกของเอ็กซ์ เจแปน พาตะได้ออกผลงานอัลบั้มเดี่ยวของตัวเองชุดแรก ในชื่ออัลบั้ม พาตะ (Pata) โดยมีนักดนตรีชื่อดังจากสหรัฐอเมริกามาร่วมงานหลายราย เช่น ทอมมี อัลดริดจ์ ( อดีตมือกลองของออซซี ออสบอร์น, แกรี มัวร์ และเป็นมือกลองของวง White Snake), ทิม โบเกิร์ต ( อดีตมือเบสวง Vanilla Fudge ) , ไมค์ พอร์คาโร ( มือเบสวง Toto) และ เจมส์ คริสเตียน ( นักร้องนำวง House Of Lords )
แหล่งข้อมูลอื่น

PATA official website
Ra:IN official website เก็บถาวร 2008-05-17 ที่ เวย์แบ็กแมชชีน
พาตะ ขณะแสดงร่วมกับวง Ra:IN ในงาน เจแปน เอ็กซ์โป ปี 2008
ภิญญา ช่วยปลอด

| ภิญญา ช่วยปลอดม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงพาณิชย์
ดำรงตำแหน่ง 9 สิงหาคม พ.ศ. 2531 – 25 สิงหาคม พ.ศ. 2533
นายกรัฐมนตรี: ชาติชาย ชุณหะวัณ
 
ข้อมูลส่วนบุคคล
เกิด: 9 เมษายน พ.ศ. 2483 อำเภอพนม จังหวัดสุราษฎร์ธานี
เสียชีวิต: 8 กันยายน พ.ศ. 2565 (82 ปี) เขตปทุมวัน กรุงเทพมหานคร

ภิญญา ช่วยปลอด (9 เมษายน พ.ศ. 2483 – 8 กันยายน พ.ศ. 2565) อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดสุราษฎร์ธานี
ประวัติ

ภิญญา ช่วยปลอด เกิดเมื่อวันที่ 9 เมษายน พ.ศ. 2483 สำเร็จการศึกษาปริญญาตรี เศรษฐศาสตรบัณฑิต จาก มหาวิทยาลัยธรรมศาสตร์
ปี พ.ศ. 2553 ถูกศาลล้มละลายกลาง สั่งให้เป็นบุคคลล้มละลาย และปลดจากจากการเป็นบุคคลล้มละลาย ในปี พ.ศ. 2557
การเสียชีวิต

ภิญญา ช่วยปลอด เสียชีวิต ณ โรงพยาบาลตำรวจเมื่อวันที่ 8 กันยายน พ.ศ. 2565 สิริอายุรวม 82 ปี
งานการเมือง

อดีตเคยเป็นพนักงานธนาคารเอเชียทรัสต์ จำกัด ต่อมา ภิญญา ลงรับสมัครเลือกตั้งสมาชิกสภาผู้แทนราษฎรจังหวัดสุราษฎร์ธานี และได้รับเลือกตั้งเป็นครั้งแรก ใน พ.ศ. 2522 ได้รับเลือกติดต่อกันเรื่อยมา จนถึง พ.ศ. 2531 ก่อนที่จะได้รับเลือกเป็น สมาชิกวุฒิสภา จังหวัดสุราษฎร์ธานี ในปี พ.ศ. 2543
ภิญญา ช่วยปลอด เคยดำรงตำแหน่งรัฐมนตรีช่วยว่าการกระทรวงพาณิชย์ ในรัฐบาลของพลเอก ชาติชาย ชุณหะวัณ เมื่อปี พ.ศ. 2531 ถึงวันที่ 25 สิงหาคม พ.ศ. 2533
ภิญญา ช่วยปลอด เคยถูกตรวจสอบการร่ำรวยผิดปกติ โดย คณะรักษาความสงบเรียบร้อยแห่งชาติ หรือ รสช. เมื่อปี พ.ศ. 2534
งานการเมือง > สมาชิกสภาผู้แทนราษฎร

ภิญญา ช่วยปลอด ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดสุราษฎร์ธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสุราษฎร์ธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสุราษฎร์ธานี สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดสุราษฎร์ธานี สังกัดพรรคกิจสังคม
งานการเมือง > สมาชิกวุฒิสภา

ภิญญา ช่วยปลอด ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดสุราษฎร์ธานี
เครื่องราชอิสริยาภรณ์

พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
จักรพรรดินีเซี่ยวฉุน พระพันปีหลวง

สมเด็จพระบรมราชชนนีพันปีหลวงเซี่ยวฉุน หรือ เซี่ยวฉุนฮองไทเฮา (จีน: 孝純皇太后; พินอิน: Xiàochún huáng tàihòu, ค.ศ. 1588–1615) ทรงเป็นพระมเหสีในจักรพรรดิไท่ชาง เป็นพระบรมราชชนนีพันปีหลวงในจักรพรรดิฉงเจิน
พระราชประวัติ

พระองค์ทรงพระราชสมภพในตระกูลหลิวเข้ารับราชการเป็นนางสนมระดับล่างตำแหน่ง หลิวซูหนี่ว์ (劉淑女) ในจูฉางลั่วเมื่อครั้งยังเป็นพระรัชทายาท
ในเดือนกุมภาพันธ์ ค.ศ. 1611 หลิวฮองไทเฮาทรงมีพระราชสมภพพระราชโอรส ทรงพระนามว่า จู โหยวเจี้ยน
ต่อมาในปี ค.ศ. 1615 หวงไท่จื่อจูฉางลั่วเริ่มไม่โปรดปรานพระนาง จนกระทั่งเกิดเหตุให้พระรัชทายาททรงขัดเคืองพระทัย จึงทรงมีพระราชบัณฑูร ให้ลงพระราชอาญาพระนางจนถึงแก่กรรม เป็นที่ถกเถียงกันอยู่ว่าหวงไท่จื่อจูฉางลั่วมีพระราชบัณฑูรให้ประหารหลิวไทเฮาหรือเกิดขึ้นจากเหตุสุดวิสัยในขณะที่พระนางถูกลงพระราชอาญา
หวงไท่จื่อจูฉางลั่วเกรงกลัวต่อพระราชอาญาของสมเด็จพระจักรพรรดิหมิงเสินจงพระบรมชนกนาถ เพราะพระองค์เป็นต้นเหตุการถึงแก่กรรมของ"หลิวซูหนี่ว์" หวงไท่จื่อจูฉางลั่วจึงห้ามไม่ให้เหล่าข้าราชบริพารในพระราชวังกล่าวถึงเรื่องนี้อีก และได้นำพระศพของ"หลิวซูหนี่ว์"ไปฝังไว้ที่ จินซาน(จีน: 金山; พินอิน: Jīnshān) เนินเขาทางตะวันตกด้วยความเร่งรีบ อันไร้ซึ่งการพระราชพิธีที่เหมาะสม
เมื่อจักรพรรดิเทียนฉี่ ขึ้นสืบราชบัลลังก์ต่อจากพระบรมชนกนาถในปี ค.ศ. 1620 ซิ่นอ๋อง(พระยศขณะนั้น) ขอพระราชทานต่อพระบรมเชษฐาธิราช ประกาศพระบรมราชโองการสถาปนา '"หลิวซูหนี่ว์" ให้มีพระอิสริยยศที่พระมเหสีเซียนเฟย (賢妃)
เมื่อซิ่นอ๋องทรงเจริญพระชนมพรรษาสเด็จประทับ ณ วังชวีฉิน (勗勤宮) ในวันหนึ่งพระองค์มีพระราชปุจฉาต่อข้าหลวงว่า: "ภูเขาทางตะวันตก มีสุสานของเสินอี้อ๋อง (申懿王) หรือไม่" ข้าหลวงกราบทูลว่า: "มี" พระองค์จึงทรงมีพระราชปุจฉาอีกว่า: "ใกล้ๆ สุสานนั้นมีสุสานของพระมารดาข้าหรือไม่" ข้าหลวง: "มี" พระองค์จึงได้แอบให้เงินแก่ข้าหลวงผู้นี้ มีพระราชดำรัสสั่งให้ไปสักการะบูชา และทำความสะอาดสุสานพระราชมารดา
เมื่อซิ่นอ๋องขึ้นครองราชบัลลังก์เป็นจักรพรรดิ ในปี ค.ศ. 1627 ทรงสถาปนาพระบรมชนนีเป็นฮองไทเฮา (皇太后) และให้ย้ายพระบรมศพไปประดิษฐาน ณ พระราชสุสานหมิงชิง (明庆陵)
ที่มาของพระฉายาสาทิสลักษณ์

เมื่อในขณะที่พระราชชนนีสวรรคต ครั้งนั้นจักรพรรดิฉงเจิ้นทรงเจริญพระชนมพรรษา 5 พรรษา เมื่อพระองค์เสด็จครองราชย์จึงทรงมีพระราชประสงค์ที่จะทอดพระเนตรพระฉายาสาทิสลักษณ์ของพระราชชนนี พระองค์จึงทรงมีพระราชดำรัสสั่งให้ค้นหาแต่ก็ล้มเหลว ต่อมาเมื่อ"ฟู่อี้เฟย"(傅懿妃) พระมเหสีในสมเด็จพระจักรพรรดิไทชาง ทรงรู้จักกับพระนางหลิว เพราะประทับอยู่ในพระตำหนักใกล้กัน พระมเหสีฟู่อี้ได้มีพระเสาวนีย์ให้ค้นหานางกำนัลในวังที่มีลักษณะดูคล้ายกับหลิวไท่โฮ่วเพื่อเป็นต้นแบบภาพ และได้มอบให้นางสวี่พระมารดาของหลิวไท่โฮ่ว เป็นผู้ดูแลให้คำแนะนำในการจัดทำพระฉายาสาทิสลักษณ์ของหลิวไทโฮ่ว เมื่อสร้างเสร็จแล้ว จักรพรรดิมีพระบรมราชโองการให้มีการจัดขบวนพระราชยานเพื่อนำพระฉายาสาทิสลักษณ์เข้ามาในพระราชวัง ผ่านทางประตูเจิ้งหยาง(จีน: 正陽門; พินอิน: Zhèngyáng mén) สมเด็จพระจักรพรรดิฉงเจิ้นทรงเฝ้ารอที่ที่ประตูอู๋ และคุกเข่าสักการะพระฉายาสาทิสลักษณ์ของหลิวไทโฮ่ว และได้นำไปประดิษฐานไว้ในพระราชวัง พระองค์ได้เรียกคุณข้าหลวงทั้งหลายที่เคยใกล้ชิดพระราชชนนีมา และมีพระราชปุจฉาว่าพระฉายาสาทิสลักษณ์นี้เหมือนพระราชมชนนีหรือไม่ เมื่อคุณข้าหลวงทั้งหลายเห็นบางก็บอกว่าเหมือน บางก็บอกว่าไม่เหมือน สมเด็จพระจักรพรรดิฉงเจินเห็นดังนั่นจึงทรงพระกรรแสงยิ่งถึงพระราชชนนี และข้าราชบริพารที่อยู่โดนรอบก็พร้อมใจกันร้องไห้ไปด้วย
พระเกียรติยศและพระราชอิสริยยศ

| ธรรมเนียมพระยศของ สมเด็จพระบรมราชชนนีพันปีหลวงเซี่ยวฉุน |
| --- | --- |
การทูล: 太后陛下 (ใต้ฝ่าละอองธุลีพระบาท)
การแทนตน: ข้าพระพุทธเจ้า
การขานรับ: 陛下 (พระพุทธเจ้าข้า/เพคะ)
ในรัชสมัยจักรพรรดิว่านลี่(ค.ศ. 1572–1620):
นางหลิว (จีน: 劉氏; พินอิน: Liú shì; ตั้งแต่ ค.ศ. 1588)
หลิวซูหนี่ว์ (จีน: 劉淑女; พินอิน: Liú shūnǚ)
ภายหลังการสวรรคตในรัชสมัยจักรพรรดิเทียนฉี
พระนางเสียนเฟย (จีน: 賢妃; พินอิน: Xián fēi; ตั้งแต่ ค.ศ. 1621)
ภายหลังการสวรรคตในรัชสมัยจักรพรรดิฉงเจิน
สมเด็จพระจักรพรรดินีเซี่ยวฉุนกงอี้ซูมู่จฺวงจิ้งผีเทียนยฺวี่เซิ่ง พระบรมราชชนนีพันปีหลวง (จีน: 孝純恭懿淑穆莊靜毘天毓聖皇太后; พินอิน: Xiàochún gōng yì shū mù zhuāng jìng pí tiān yù shèng huáng tàihòu; ตั้งแต่ ค.ศ. 1627)
แดกู (นักฟุตบอล)

อังเดร์ซง ลูอิส จี โซซา (โปรตุเกส: Anderson Luís de Souza) เกิดวันที่ 27 สิงหาคม พ.ศ. 2520 ที่เมืองเซาแบร์นาดูดูกังปู (São Bernardo do Campo) ประเทศบราซิล หรือที่รู้จักกันในชื่อ แดกู (Deco) เป็นอดีตนักฟุตบอลอาชีพซึ่งเคยเล่นให้กับสโมสรฟุตบอลเชลซีในพรีเมียร์ลีกของประเทศอังกฤษ และทีมชาติโปรตุเกส แดกูสามารถคว้าแชมป์ยูฟ่าแชมเปียนส์ลีกได้ถึงสองสมัยกับสโมสรฟุตบอลโปร์ตูในปี พ.ศ. 2547 และสโมสรฟุตบอลบาร์เซโลนาในปี พ.ศ. 2549
แดกูได้รับการเสนอชื่อให้เป็นนักฟุตบอลแห่งปีของยูฟ่า (UEFA Club Footballer of the Year) และกองกลางยอดเยี่ยมของยูฟ่า (UEFA Best Midfielder) ในปี พ.ศ. 2547 ที่สโมสรฟุตบอลโปร์ตูชนะเลิศยูฟ่าแชมเปียนส์ลีก และได้ตำแหน่งผู้เล่นยอดเยี่ยม (Man of the Match) ประจำนัดชิงชนะเลิศของยูฟ่าแชมเปียนส์ลีกในฤดูกาลเดียวกันนั้น
แดกูได้รับสัญชาติโปรตุเกสในปี พ.ศ. 2545 หลังจากอยู่อาศัยในโปรตุเกสเป็นเวลาห้าปี ทำให้เขาสามารถเล่นให้กับทีมชาติโปรตุเกสได้ทั้งที่ตัวเขาเองเกิดในประเทศบราซิล
| ด ค กรางวัลบอลทองคำฟุตบอลชิงแชมป์สโมสรโลก |
| --- | --- |
 2000:  Edílson  2005:  โรเจร์รีอู เซนี  2006:  แดกู  2007:  กาก้า  2008:  รูนีย์  2009:  เมสซิ  2010:  เอโต  2011:  เมสซิ  2012:  คัซซียู  2013:  รีเบรี  2014:  ราโมส  2015:  ซัวเรซ  2016:  โรนัลโด  2017:  มอดริช  2018:  เบล  2019:  เศาะลาห์  2020:  แลวันดอฟสกี  2021:  ทีอาโก ซิลวา  2022:  วินีซิอุส จูเนียร์  2023:  โรดรี 
↑  "Fluminense Football Club | Futebol | Deco". Fluminense.com.br. 27 August 1977. คลังข้อมูลเก่าเก็บจากแหล่งเดิมเมื่อ 22 May 2012. สืบค้นเมื่อ 28 June 2012.
จิตรกรรมไทยประเพณี

จิตรกรรมฝาผนังพระที่นั่งพุทไธสวรรย์
จิตรกรรมฝาผนังวัดช่องนนทรี ใช้แบ่งภาพนี้เรียกว่า สินเทา
จิตรกรรมบนบานประตูวัดไพชยนต์พลเสพย์ราชวรวิหาร สมุทรปราการ
จิตรกรรมรอบพระระเบียงวัดพระศรีรัตนศาสดาราม เรื่อง รามเกียรติ์
จิตรกรรมฝาผนังวัดบรมนิวาสราชวรวิหาร ฝีมือขรัวอินโข่ง
จิตรกรรมไทยประเพณี คือจิตรกรรมไทยที่มีความประณีตที่สืบต่อกันมาตั้งแต่อดีต จนได้ลักษณะประจำชาติ นิยมเขียนบนฝาผนังภายในอาคารหรืองานศิลปะประยุกต์ที่เนื่องในพุทธศาสนาและบุคคลชั้นสูง คือ อุโบสถ วิหาร พระที่นั่ง บนแผ่นผ้า (ภาพพระบฏ) บนกระดาษ (สมุดไทย) โดยเขียนด้วยสีฝุ่นตามวิธีการของช่างเขียนไทยแต่โบราณ นิยมเขียนเรื่องเกี่ยวกับอดีตพระพุทธเจ้า พุทธประวัติ ทศชาติชาดก ไตรภูมิ วรรณคดี และชีวิตไทย ส่วนใหญ่นิยมเขียนประดับผนังอุโบสถ วิหาร
ความหมาย

จิตรกรรมไทยประเพณี เป็นศิลปะแบบอุดมคติ ที่แสดงออกทางความคิด ให้สัมพันธ์กับเนื้อเรื่องและความสำคัญของภาพ มีลักษณะเด่น งามสง่า ด้วยลีลาอันชดช้อย แสดงความรู้สึกปิติยินดี หรือเศร้าโศกเสียใจด้วยอากัปกิริยาท่าทาง หากเป็นรูปยักษ์รูปมาร จะแสดงออกด้วยใบหน้าและท่าทางที่บึกบึนแข็งขัน ส่วนพญาวานรและเหล่าวานรแสดงความลิงโลดคล่องแคล่วว่องไวด้วยลีลาท่วงท่าและหน้าตา พวกชาวบ้านธรรมดาสามัญจะเน้นความรู้สึกตลกขบขัน สนุกสนานร่าเริงหรือเศร้าเสียใจออกทางใบหน้า ส่วนช้างม้าและเหล่าสัตว์ทั้งหลายก็มีรูปแบบแสดงชีวิตเป็นธรรมชาติ
อนึ่ง งานจิตรกรรมที่ไม่ระบายสี มักอนุโลมจัดไว้ในกลุ่มงานจิตรกรรม ได้แก่ ภาพลายเส้นปิดทอง ที่เรียกว่า ลายรดน้ำ ภาพลายเส้นจารลงบนแผ่นหิน หรืองานประดับมุก งานเหล่านี้มีลักษณะสำคัญอย่างเดียวกัน คือ ลายเส้นที่งดงามตามแบบฉบับ
องค์ประกอบ

จิตรกรรมไทยในแต่ละยุคสมัยค์ได้ใช้เส้นเป็นหลักในการกำหนดขอบเขตของภาพทำให้รูปมีลักษณะแบน ภาพจิตรกรรมไทยได้ใช้องค์ประกอบที่เป็นส่วนรอง เช่น ต้นไม้ ภูเขา ลำธาร โขดหิน ฯลฯ เป็นสิ่งแบ่งเหตุการณ์หรือแบ่งพื้นที่ของภาพไปในตัว ในบางครั้งมีการแบ่งพื้นที่ว่างของภาพแต่ละตอน โดยใช้เส้นที่มีรูปแบบต่าง ๆ เช่น เส้นหยักฟันปลา เส้นโค้งไปมา ฯลฯ แล้วแต่ความเหมาะสม ส่วนที่ใช้แบ่งภาพนี้เรียกว่า สินเทา การใช้สี เป็นการระบายสีแบน ไม่แสดงแสงเงา เน้นรายละเอียดของภาพ โดยใช้สีที่เข้มกว่าหรืออ่อนกว่าในส่วนที่เป็นพื้นเพื่อตัดเส้น มีการจัดองค์ประกอบที่มีความสมดุลกัน ทั้งทางด้านซ้ายและด้านขวาของภาพ
จิตรกรรมไทยประเพณีในส่วนต่าง ๆ ของสถาปัตยกรรม มักมีรูปแบบแบบแผน เช่น ผนังหุ้มกลองด้านหน้าพระประธานเหนือขอบประตูมักเขียนภาพพุทธประวัติตอนมารผจญ ผนังหุ้มกลองด้านหลังพระประธาน นิยมเขียนภาพไตรภูมิแต่บางแห่งเขียนภาพพุทธประวัติตอนพระพุทธเจ้าเสด็จลงจากสวรรค์ชั้นดาวดึงส์ ผนังด้านข้างเหนือขอบหน้าต่างทั้งสองข้างหรือบนคอสอง นิยมเขียนภาพเทพชุมนุม ผนังห้องระหว่างช่องหน้าต่าง หรือ ห้องพื้นผนัง นิยมเขียนภาพเป็นเรื่องที่จบในห้องเดียวกัน เช่น ทศชาติชาดก บานประตูหน้าต่าง นิยมเขียนภาพทวารบาล
วัสดุอุปกรณ์

ช่างในสมัยโบราณประดิษฐ์มาจากวัสดุธรรมชาติเกือบทั้งหมด เช่น พู่กันที่ใช้เป็นเครื่องเขียนระบายสีต่าง ๆ ก็ใช้ขนหูวัวมารวมกัน แล้วตัดปลายให้เสมอกันใส่ลงในกรวยที่มีขนาดต่าง ๆ กัน แปรงระบายสีก็ทำจากเปลือกไม้ รากไม้ ดินสอพองหรือผงถ่าน สีที่ใช้ในจิตรกรรมไทยโบราณ ใช้สีฝุ่น เป็นสีจากธรรมชาติ ได้จากธาตุดิน แร่ หิน โลหะ พืช และบางส่วนของสัตว์ เดิมสีเป็นเอกรงค์ คือสีเดียว ต่อมาเป็นเบญจรงค์หมายถึง 5 สี มีเหลือง คราม แดงชาติ ขาว และดำ ศัพท์ช่างเรียกว่า กระยารงค์ สียึดกับผนังหรือวัตถุอื่น ๆ ด้วยน้ำกาวหรือยางไม้ต่าง ๆ นั้นช่างเรียกว่า น้ำยา ส่วนทองคำเปลว เป็นทองแผ่นใช้ปิดในส่วนที่เป็นเครื่องทรง เครื่องประดับหรือลวดลายที่มีความสำคัญและเป็นจุดเด่นในภาพ โดยใช้ยางมะเดื่อเป็นตัวประสาน
จิตรกรรมไทยประเพณีในปัจจุบัน มีสีให้เลือกใช้มากมายหลายชนิด เป็นสีที่ได้จากการสังเคราะห์ทางวิทยาศาสตร์ เช่น สีน้ำมัน สีอะคริลิก สีน้ำ เป็นต้น
ผยอง

| ผยอง |
| --- | --- |
แนว: ดราม่า โรแมนติก
บทประพันธ์: ดวงดาว
บทละครโทรทัศน์: ศัลยา
กำกับโดย: จรูญ ธรรมศิลป์
แสดงนำ: ศรราม เทพพิทักษ์ สุวนันท์ คงยิ่ง
ดนตรีแก่นเรื่องเปิด: ผูกพันสัญญา – เป้ สีน้ำ
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 26 ตอน
การผลิต
สถานที่ถ่ายทำ: ไทย
บริษัทผู้ผลิต: ดาราวิดีโอ
ออกอากาศ
สถานีโทรทัศน์: ช่อง 7
ออกอากาศ: 2 มีนาคม 2536 (2536-03-02)
ละครเรื่องก่อนหน้า: ภูตแม่น้ำโขง
ละครเรื่องถัดไป: นวลนางข้างเขียง
ผยอง เป็นละครโทรทัศน์ไทยแนวดราม่า โรแมนติก สร้างจากบทประพันธ์ของ ดวงดาว ซึ่งเป็นนามปากกาของหม่อมเจ้าสวาสดิ์วัฒโนดม ประวิตร ถูกนำมาสร้างแล้วทั้งหมด 2 ครั้ง ครั้งแรกคือในปี 2536 สร้างโดยดาราวิดีโอ จากการกำกับของจรูญ ธรรมศิลป์ นำแสดงโดย หนุ่ม ศรราม เทพพิทักษ์ และกบ สุวนันท์ คงยิ่ง ออกอากาศทางช่อง 7 ทุกวันจันทร์–อังคาร เวลา 21.00–22.15 น. ระหว่างวันที่ 2 มีนาคม ถึง 25 พฤษภาคม 2536 มีจำนวนทั้งสิ้น 26 ตอน
ส่วนครั้งที่ 2 คือในปี 2543 ออกอากาศทางช่อง 3 จากการกำกับของอดีตนักแสดงและผู้กำกับระดับตำนานผู้ล่วงลับ อดุลย์ ดุลยรัตน์ นำแสดงโดย ออย ธนา สุทธิกมล และโบว์ ปรารถนา องค์ชัยศักดิ์
โดยก่อนหน้านั้นได้ถูกนำมาสร้างเป็นภาพยนตร์ขนาด 35 มม. พากย์เสียงในฟิล์ม สร้างโดย อินทรวิจิตรภาพยนตร์ จากการกำกับของครูชาลี อินทรวิจิตร เข้าฉายครั้งแรกเมื่อวันที่ 1 พฤศจิกายน 2518 นำแสดงโดย ตุ้ย สุริยา ชินพันธุ์ รับบท เหินฟ้า ซึ่งนับเป็นการรับบทพระเอกเต็มตัวครั้งแรกของสุริยา และ ปุ๊ ปิยะมาศ โมนยะกุล รับบท สวยหรือนะสื่อ